24.2.2022
RO
Jurnalul Oficial al Uniunii Europene
L 45/1617
COMISIE OPERAȚIUNI DE ÎMPRUMUT ȘI DE CREDIT — OPERAȚIUNI DE ÎMPRUMUT ȘI DE CREDIT GARANTATE DE BUGETUL UNIUNII (CU TITLU INDICATIV)
VII.
GARANȚIA UNIUNII EUROPENE PENTRU ÎMPRUMUTURILE EURATOM ÎN SCOPUL ÎMBUNĂTĂȚIRII NIVELULUI DE EFICIENȚĂ ȘI SECURITATE A CENTRALELOR NUCLEARE ÎN ȚĂRILE DIN EUROPA CENTRALĂ ȘI DE EST ȘI ÎN COMUNITATEA STATELOR INDEPENDENTE
1.
Temei juridic Decizia 77/270/Euratom a Consiliului din 29 martie 1977 de mandatare a Comisiei să acorde împrumuturi Euratom pentru a contribui la finanțarea centralelor (JO L 88, 6.4.1977, p. 9). 2.
Descriere În temeiul Deciziei 94/179/Euratom (JO L 84, 29.3.1994, p. 41), Uniunea Europeană extinde sfera de aplicare a împrumuturilor Euratom în temeiul Deciziei 77/270/Euratom în vederea îmbunătățirii nivelului de eficiență și securitate a centralelor nucleare în țările Europei Centrale și de Est și în Comunitatea Statelor Independente.
Valoarea maximă a împrumuturilor Euratom pentru statele membre și țările terțe rămâne stabilită la 4 000 000 000 EUR.
În 2000, Comisia a hotărât acordarea unui împrumut centralei nucleare de la Kozlodui, Bulgaria (212 500 000 EUR), iar ultima tranșă a fost vărsată în 2006.
În 2000, Comisia a acordat un împrumut centralei K2R4 din Ucraina, dar a redus, în 2004, valoarea împrumutului la echivalentul în EUR a 83 000 000 USD.
În 2007, centrala K2R4 a primit un împrumut în valoare de 39 000 000 EUR (prima tranșă), în 2008 de 22 000 000 USD și în 2009 de 10 335 000 USD, în temeiul deciziei Comisiei din 2004.
În 2004, Comisia a decis acordarea unui împrumut centralei Cernavodă din România (223 500 000 EUR).
În 2005 au fost plătite o primă tranșă de 100 000 000 EUR și o a doua de 90 000 000 EUR, iar în 2006 ultima tranșă de 33 500 000 EUR.
În 2013, Comisia a decis să acorde un împrumut societății Energoatom din Ucraina în valoare de 300 000 000 EUR pentru actualizări privind securitatea centralelor nucleare.
Împrumutul se va acorda în cooperare cu BERD, care, în paralel, pune la dispoziție un alt împrumut în valoare de 300 000 000 EUR.
Conform evaluării, condițiile prealabile disponibilității inițiale a împrumutului au fost îndeplinite integral în 2015, iar împrumutul a fost recunoscut ca atare.
La 27 mai 2015, Comisia a autorizat efectuarea unor plăți în cadrul împrumutului Euratom către Energoatom în valoare de până la 100 000 000 EUR, cu condiția ca Energoatom să fi tras din împrumutul acordat de BERD o sumă de cel puțin 50 000 000 EUR.
Aceste împrumuturi beneficiază de garanții de stat, care acoperă 100 % din sumele rămase de rambursat la sfârșitul anului.
Prima tranșă, în valoare de 50 000 000 EUR, a fost plătită în mai 2017, iar a doua tranșă, în valoare de 50 000 000 EUR, a fost plătită în iulie 2018.
O a treia tranșă, în valoare de 100 000 000 EUR, a fost plătită în iulie 2020. 3.
Incidența bugetară De la intrarea în vigoare a Regulamentului (CE, Euratom) nr.
2728/94 al Consiliului din 31 octombrie 1994 privind constituirea Fondului de garantare pentru acțiuni externe (JO L 293, 12.11.1994, p. 1), astfel cum a fost modificat ulterior prin Regulamentul (CE, Euratom) nr.
480/2009 al Consiliului (JO L 145, 10.6.2009, p. 10) și prin Regulamentul (UE) 2018/409 al Parlamentului European și al Consiliului (JO L 76, 19.3.2018, p. 1), eventualele datorii nerecuperate sunt acoperite de către acest fond, în limita sumelor disponibile.
Incidența bugetară este astfel limitată la: — o plată anuală către fondul de garanatre sau, în caz excepțional, din acesta, pentru menținerea valorii-țintă de 9 % din operațiunile garantate; — activarea garanției bugetare în cazul incapacității de plată a debitorului.
Începând cu data de 1 ianuarie 2007, împrumuturile acordate Bulgariei și României au încetat a mai fi considerate acțiuni externe [a se vedea Regulamentul (CE, Euratom) nr.
2273/2004 al Consiliului din 22 decembrie 2004 de modificare a Regulamentului (CE, Euratom) nr.
2728/94 privind constituirea Fondului de Garantare pentru acțiuni externe (JO L 396, 31.12.2004, p. 28)], urmând a fi acoperite direct din bugetul Uniunii și nu din fondul de garantare.